
21 Σεπτεμβρίου 2018 


ΤΕΥΧΟΣ Α.Α.Π. 


Αρ. Φύλλου 199 


ΤΕΥΧΟΣ ΑΝΑΓΚΑΣΤΙΚΩΝ ΑΠΑΛΛΟΤΡΙΩΣΕΩΝ ΚΑΙ ΠΟΛΕΟΔΟΜΙΚΩΝ ΘΕΜΑΤΩΝ 


ΔΙΑΤΑΓΜΑΤΑ 

Έγκριση πολεοδομικής μελέτης α' κατοικίας σε 
έκταση ιδιοκτησίας της Α.Ε. «Εργοληπτική Ανα¬ 
πτυξιακή Α.Ε Όλυμπος» που βρίσκεται στη θέση 
«Κασίδες» της Δημοτικής Ενότητας Νίκαιας του 
Δήμου Κιλελέρ ν. Λάρισας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 5 του άρθρου 24 του 
ν. 2508/1997 «Βιώσιμη Οικιστική ανάπτυξη των πόλεων 
και οικισμών της χώρας και άλλες διατάξεις» (Α' 124). 

2. Τις διατάξεις του άρθρου 26 του ν. 4280/2014 «Πε¬ 
ριβαλλοντική αναβάθμιση και ιδιωτική πολεοδόμηση - 
Βιώσιμη ανάπτυξη οικισμών, Ρυθμίσεις δασικής νομο¬ 
θεσίας και άλλες διατάξεις». 

3. Τις διατάξεις του άρθρου 17 παρ. 4, του από 
21.6.2018 π.δ/τος «Κατηγορίες και περιεχόμενο χρήσε¬ 
ων γης» (Α' 114). 

4. Τις διατάξεις των άρθρων 152 (παρ. 1 και 2), 153 
(παρ. 1, 2 και 3), 154, 160 (παρ. 1 και 2) και 161, που 
κυρώθηκε με το άρθρο μόνο του από 14.7.1999 π.δ/τος 
(Δ' 580). 

5. Τις διατάξεις των άρθρων 7, 11, 12, 14, 15, 19 και 
31 (παρ. 1) του ν. 4067/2012 «Νέος Οικοδομικός Κανο¬ 
νισμός» (Α' 79), όπως τα άρθρα 7,11, 12, 14, 15 και 19 
τροποποιήθηκαν με το άρθρο 20 του ν. 4258/2014 «Δια¬ 
δικασία οριοθέτησης και ρυθμίσεις θεμάτων για τα υδα- 
τορέματα - ρυθμίσεις Πολεοδομικής νομοθεσίας και άλ¬ 
λες διατάξεις» (Α' 94) και με το άρθρο 7 του ν. 4315/2014 
(Α' 269) και η παρ. 1 του άρθρου 31 αντικαταστάθηκε με 
την παρ. 2 του άρθρου 62 του ν. 4280/2014 «Περιβαλλο¬ 
ντική αναβάθμιση και ιδιωτική πολεοδόμηση - Βιώσιμη 
ανάπτυξη οικισμών Ρυθμίσεις δασικής νομοθεσίας και 
άλλες διατάξεις» (Α' 159). 

6. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

7. Την υπ' αριθμ. 4153/42375/28.9.2009 απόφαση του 
Γενικού Γραμματέα Περιφέρειας Θεσσαλίας «Έγκριση 
Γενικού Πολεοδομικού Σχεδίου του Δήμου Νίκαιας ν. Λά¬ 
ρισας» (ΑΑΠ 527/16.10.2009). 


8. Την υπ'αριθμ. 127/2014 γνωμοδότηση του Δημοτι¬ 
κού Συμβουλίου Δήμου Κιλελέρ. 

9. Η υπ'αριθμ. 13392/26.6.2014 βεβαίωση Δημάρχου 
Κιλελέρ περί μη υποβολής ενστάσεων. 

10. Την υπ'αριθμ. 172164/2.12.2013 (ΑΔΑ: ΒΛΓΠ0- 
ΩΣΦ) απόφαση του Υπουργού Περιβάλλοντος Ενέργει¬ 
ας και Κλιματικής Αλλαγής «Έγκριση Περιβαλλοντικών 
Όρων (ΕΠΟ) του έργου που αφορά στην ιδιωτική πολε¬ 
οδόμηση έκτασης 213.565 στρεμμάτων, εντός Περιοχής 
Ειδικά Ρυθμιζόμενης Πολεοδόμησης (ΠΕΡΠΟ), στη θέση 
Κασίδες της Δ.Ε. Νίκαιας, Δήμου Κιλελέρ, ιδιοκτησίας 
της «Εργοληπτικής - Αναπτυξιακής Α.Ε. ΟΛΥΜΠΟΣ, προς 
εξυπηρέτηση α' κατοικίας». 

11. Το υπ'αριθμ. 49841/17.12.2010 έγγραφο της Δ/ 
νσης Οικοδομικών και Κτιριοδομικών Κανονισμών του 
Υπουργείου Περιβάλλοντος, Ενέργειας και Κλιματικής 
Αλλαγής «Έγκριση Μελέτης Γεωλογικής Καταλληλότη¬ 
τας για την Ιδιωτική Πολεοδόμηση Οικοπεδικής έκτασης 
στη θέση ΚΑΣΙΔΕΣ, Κτηματική Περιφέρεια Νίκαιας, Δ.Δ. 
Νίκαιας, Δήμου Νίκαιας, ιδιοκτησία της Εργοληπτικής 
Αναπτυξιακής Α.Ε. ΟΛΥΜΠΟΣ για την δημιουργία οικι¬ 
σμού Α' κατοικίας έκτασης 213,565 στρεμμάτων». 

12. Το 197230/17.5.2011 έγγραφο της Ειδικής Υπη¬ 
ρεσίας Περιβάλλοντος του Υπουργείου Περιβάλλοντος 
Ενέργειας και Κλιματικής Αλλαγής «Γνωμοδότηση για τη 
«Χορήγηση βεβαίωσης κατά την παρ. 6 του άρθρου 24 
του ν. 2508/1997» για την οικιστική αξιοποίηση έκτασης 
(Ιδιωτική Πολεοδόμηση με χρήση Α' κατοικίας) επιφάνει¬ 
ας 21 3.565 στρεμμάτων ιδιοκτησίας της ΕΡΓΟΛΗΠΤΙΚΗ - 
ΑΝΑΠΤΥΞΙΑΚΗ «ΟΛΥΜΠΟΣ» Α.Ε. σε περιοχή ΠΕΡΠΟ, στη 
θέση «Κασίδες», του πρώην Δήμου Νίκαιας, νυν Κιλελέρ, 
Ν. Λάρισας. 

13. Το υπ'αριθμ. 28127/19.12.2011 (ΑΔΑ: 45ΨΨ0-Ω4Ψ) 
έγγραφο της Διεύθυνσης Πολεοδομικού Σχεδιασμού 
του Υπουργείου Περιβάλλοντος Ενέργειας και Κλιμα¬ 
τικής Αλλαγής «Χορήγηση βεβαίωσης άρθρου 24 του 
ν. 2058/1997 (Α' 124) για τη δημιουργία Ιδιωτικού νέου 
οικισμού α' κατοικίας έκτασης 213.565 τ.μ. στη θέση 
«Κασίδες» ιδιοκτησίας της «Εργοληπτική - Αναπτυξιακή 
Α.Ε. «ΟΛΥΜΠΟΣ»» της Δημοτικής Ενότητας Νίκαιας του 
Δήμου Κιλελέρ». 

14. Τα υπ' αριθμ. 699/46907/18.4.2016 και 1307/ 
90462/9.8.2016 έγγραφα της Διεύθυνσης Χωροταξίας 

Περιβάλλοντος και Κλιματικής Αλλαγής του Υπουργείου 
Αγροτικής Ανάπτυξης και Τροφίμων. 

15.Το υπ'αριθμ. 4772/12.5.2016 έγγραφο της Διεύθυν¬ 
σης Αγροτικής Οικονομίας και Κτηνιατρικής ΠΕ Λάρισας. 

1 6.Το υπ'αριθμ. 2150/27.7.2016 έγγραφο της Διεύθυν¬ 
σης Πολιτικής Γης της Περιφέρειας Θεσσαλίας. 

17. Την υπ'αριθμ. 98141/1930 απόφαση του Υπουργού 
Γεωργίας «περί εγκρίσεως οριστικής διανομής αγροκτή¬ 
ματος Νεμπεγλέρ - Λαρίσσης» (Β' 123). 

18. Το υπ'αρ. 50975/29.11.2016 έγγραφο της Διεύθυν¬ 
σης Περιβαλλοντικής Αδειοδότησης. 

19. Το υπ'αριθμ. 10262/23.2.2017 έγγραφο της Διεύ¬ 
θυνσης Πολεοδομικού Σχεδιασμού και Τράπεζας Γης. 

20. Το υπ' αριθμ. 9/23.3.2017 υπηρεσιακό σημείωμα 
της Διεύθυνσης Πολεοδομικού Σχεδιασμού και Τράπε¬ 
ζας Γης. 

21. Την υπ'αριθμ. 79/2014 γνωμοδότηση του Κεντρι¬ 
κού Συμβουλίου Πολεοδομικών Θεμάτων και Αμφισβη¬ 
τήσεων. 

22. Το υπ'αριθμ. 521/19.2.2015 έγγραφο του Πράσινου 
Ταμείου. 

23. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α. 

24. Την υπ'αριθμ. 243/2017 γνωμοδότηση του Συμ¬ 
βουλίου της Επικράτειας, με πρόταση του Υπουργού 
Περιβάλλοντος και Ενέργειας, αποφασίζουμε: 

Άρθρο 1 

Εγκρίνεται το πολεοδομικό σχέδιο α' κατοικίας σε 
έκταση ιδιοκτησίας της Α.Ε. «Εργοληπτική Αναπτυξια¬ 
κή Α.Ε. Όλυμπος» που βρίσκεται στη θέση «Κασίδες» 
της Δημοτικής Ενότητας Νίκαιας του Δήμου Κιλελέρ 
ν. Λάρισας, με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων πρασίνου, 
κοινοχρήστου χώρου πλατείας, κοινοχρήστου χώρου 
πρασίνου - δεξαμενής ύδρευσης, κοινοχρήστων χώρων - 
στάθμευσης, κοινοχρήστου χώρου πρασίνου - παιδικής 
χαράς, κοινωφελούς χώρου πρόνοιας - εκπαίδευσης, 
κοινοχρήστων χώρων - αθλητισμού, κοινοχρήστου χώ¬ 
ρου - βιολογικού καθαρισμού, όπως φαίνεται στα δύο 
(2) σχετικά πρωτότυπα διαγράμματα σε κλίμακα 1:1000, 
που θεωρήθηκαν από τον Προϊστάμενο της Διεύθυνσης 
Τοπογραφικών Εφαρμογών με την αριθμ. 52158/2017 
πράξη του και που αντίτυπά τους σε φωτοσμίκρυνση 
συνδημοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, 
ο πολεοδομικός κανονισμός της περιοχής της οποίας 
το πολεοδομικό σχέδιο εγκρίνεται με το άρθρο 1 του 
παρόντος. 

Άρθρο 3 

1. Στα οικοδομικά τετράγωνα που φαίνονται στα δια¬ 
γράμματα του άρθρου 1 με το στοιχείο Α, επιτρέπεται η 
χρήση αμιγούς κατοικίας, όπως προσδιορίζεται από το 
άρθρο 2 του από 23.2.1987 π.δ/τος (Δ' 166) και ειδικό¬ 
τερα κατοικία. 


Χώροι κτιρίων κατοικίας επιτρέπεται να χρησιμοποι¬ 
ούνται για άσκηση επαγγέλματος συμβατού προς την 
κύρια χρήση του κτιρίου όπως οικονομολόγοι, αρχιτέ¬ 
κτονες, μηχανικοί, δικηγόροι, συμβολαιογράφοι, ιατροί 
(με εξαίρεση τα ιατρικά εργαστήρια), λογιστές. 

2. Στο οικοδομικό τετράγωνο (Ο.Τ. 41 β) που φαίνεται 
με το στοιχείο Β στο ένα από τα ανωτέρω διαγράμματα 
επιτρέπονται οι χρήσεις αμιγούς κατοικίας, όπως προσ¬ 
διορίζονται από το άρθρο 2 του ίδιου ως άνω π.δ/τος 
και ειδικότερα: 

- εμπορικά καταστήματα που εξυπηρετούν τις καθημε¬ 
ρινές ανάγκες των κατοίκων της περιοχής (παντοπωλεία, 
φαρμακεία, χαρτοπωλεία κλπ) 

- πολιτιστικά κτίρια και εν γένει πολιτιστικές εγκατα¬ 
στάσεις 

- θρησκευτικοί χώροι. 

Άρθρο 4 

Στο πρόσωπο των οικοδομήσιμων οικοπέδων, που 
βρίσκονται στην περιοχή της οποίας εγκρίνεται το σχέ¬ 
διο με το άρθρο 1 του παρόντος, επιβάλλεται προκήπιο 
πλάτους πέντε (5) μέτρων, όπως φαίνεται στο διάγραμμα 
άρθρου 1 του παρόντος. 

Άρθρο 5 

Α.Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
ορίζονται ως εξής: 

α. - Ελάχιστο πρόσωπο δώδεκα (12) μέτρα. 

- Ελάχιστο εμβαδόν τετρακόσια (400) τετραγωνικά 
μέτρα. 

β. Συντελεστής δόμησης τέσσερα δέκατα (0,4) 
γ. Μέγιστο ποσοστό κάλυψης οικοπέδων τριάντα πέ¬ 
ντε τοις εκατό (35%) τις επιφάνειας τους. 

δ. Μέγιστο επιτρεπόμενο ύψος των ανεγερθησομένων 
κτιρίων επτά και μισό (7,50) μέτρα. 

ε. Σε περίπτωση εξάντλησης του συντελεστή δόμησης 
σε ισόγειο οικοδομή το ποσοστό κάλυψης ανέρχεται σε 
σαράντα πέντε τοις εκατό (45%) με μέγιστο επιτρεπόμε¬ 
νο ύψος τέσσερα και μισό (4,5) μέτρα. 

στ. Κατά τα λοιπά ισχύουν οι διατάξεις του ν. 4067/2012 
(Α' 79), όπως εκάστοτε ισχύουν. 

Β. Για τους κοινόχρηστους και κοινωφελείς χώρους 
που καθορίζονται με το άρθρο 1 του παρόντος ορίζο¬ 
νται τα εξής: 

α. Για τον ΚΦ 70- πρόνοια, εκπαίδευση, 
αα. Μέγιστο ποσοστό κάλυψης: σαράντα τοις εκατό 
(40%) της επιφάνειας του. 
ββ. Συντελεστής δόμησης: τέσσερα δέκατα (0,4) 
γγ. Κατά τα λοιπά ισχύουν οι διατάξεις του ν. 4067/2012 
(Α' 79), όπως εκάστοτε ισχύουν, 
β. Για τον ΚΧ38 - αθλητισμό 

Επιτρέπεται η κατασκευή ανοικτών γηπέδων, η 
διαμόρφωση του φυσικού εδάφους, η κατασκευή περι- 
φράξεων ανάλογα με τις προδιαγραφές των αθλημάτων 
καθώς και η κατασκευή κτιριακών εγκαταστάσεων (απο¬ 
δυτήρια και νν.ς.) μέχρι εκατό (100) τ.μ. 
γ. Για τον ΚΧ39 - πλατεία 

Επιτρέπεται η κατασκευή κτιριακών εγκαταστάσεων 
(όπως αναψυκτήριο κλπ) μέχρι εκατό (100) τ.μ. 

δ. Σε όλους τους κοινόχρηστους χώρους επιτρέπεται η 
κατασκευή υπόγειων ή εναέριων δικτύων καθώς και των 
εγκαταστάσεων που απαιτούνται για τη λειτουργία των 
δικτύων αυτών, ήτοι αντλιοστάσια, φρέατα, υποσταθμοί 
ΔΕΗ, μετασχηματιστές, κέντρα και κατανεμητές τηλεφω¬ 
νικών γραμμών κλπ. 

Γ. Επιπλέον των ανωτέρω ισχύουν τα εξής: 
α. Επιβάλλεται η κατασκευή κεραμοσκεπούς στέγης, 
πλην των ειδικών κτιρίων στα οποία η κατασκευή στέγης 
είναι προαιρετική. 

β. Απαγορεύεται η κατασκευή κτιρίων σε υποστυλώ¬ 
ματα. 

γ. Επιβάλλεται η εξασφάλιση μίας (1) θέσης στάθμευ¬ 
σης ανά κατοικία εντός του οικοπέδου. 

δ. Απαγορεύεται η κατασκευή συνεχούς περιμετρικού 
εξώστη. 

ε. Επιτρέπεται η τοποθέτηση δορυφορικών κεραιών 
μόνον εφόσον αυτές εντάσσονται αρμονικά στον όγκο 
του κτιρίου και εμφανίζονται στην οικοδομική άδεια. 

στ. Επιτρέπεται η τοποθέτηση στη στέγη του κτιρίου 
και παράλληλα προς αυτήν φωτοβολταϊκών συστημά¬ 
των και ηλιακών συλλεκτών θερμοσιφώνων.Τα υπόλοι¬ 
πα εξαρτήματα των συστημάτων, όπως μπόιλερ κ.λπ. 
τοποθετούνται υποχρεωτικά εντός επισκέψιμου χώρου 
του κτιρίου και εμφανίζονται στην οικοδομική άδεια. 

ζ. Επιτρέπεται η τοποθέτηση υδατοδεξαμενών εντός 
της στέγης, οι οποίες εμφανίζονται στην οικοδομική 
άδεια. 

η. Απαγορεύεται η τοποθέτηση διαφημίσεων και 
διαφημιστικών πινακίδων σε δημόσια ή ιδιωτικά κτίρια ή 
γήπεδα. Επιτρέπεται μόνο η τοποθέτηση πινακίδων που 
πληροφορούν για τη θέση των λοιπών χώρων πλην κα¬ 
τοικίας και αφορούν στις δραστηριότητεςτου οικισμού. 
Οι πινακίδες αναγράφονται στην ελληνική γλώσσα. Σε 
περίπτωση που απαιτείται ξενόγλωσση πινακίδα τοπο¬ 
θετείται κάτωθεν της ελληνικής με μικρότερα γράμματα. 


θ. Στα κτίρια ειδικών χρήσεων όπως καταστήματα κ.λπ. 
καθώς και στους χώρους αθλητικών εγκαταστάσεων 
επιτρέπονται οι επιγραφές που δηλώνουν τη χρήση του 
κτιρίου. Η θέση τους προβλέπεται από την αρχιτεκτονική 
μελέτη, όπως έχει εγκριθεί με την έκδοση της οικοδομι¬ 
κής άδειας. Οι επιγραφές γράφονται με ελληνικά στοιχεία. 

ι. Επιβάλλεται η δενδροφύτευση των χώρων πρασί¬ 
νου με φυτά διαφόρου ύψους και πυκνού φυτευτικού 
συνδέσμου. 

ια. Πριν από κάθε εργασία οικοδομικών εκσκαφών 
απαιτείται η γραπτή και έγκαιρη ειδοποίηση των αρμοδί¬ 
ων υπηρεσιών του ΥΠΠΟ, ώστε όλες οι εργασίες να εκτε- 
λούνται υπό την εποπτεία αρχαιοφύλακα της περιοχής. 

ιβ. Επιβάλλεται η τήρηση των όρων και προϋποθέσεων 
που προβλέπονται: 

ιβα. Στην υπ'αριθμ. 172164/2.12.2013 (ΑΔΑ: ΒΛΓΠΟ 
ΩΣΦ) απόφαση του Υπουργού Περιβάλλοντος Ενέργειας 
και Κλιματικής Αλλαγής περί έγκρισης των περιβαλλο¬ 
ντικών όρων του έργου και 
ιββ. Στο υπ' αριθμ. 49841 /17.12.2010 έγγραφο της Διεύ¬ 
θυνσης Οικοδομικών και Κτιριοδομικών Κανονισμών. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 9 Αυγούστου 2018 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός 

Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 199/21.09.2018 



ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ _ 

σμίκρυνση κατά ποσοστό Ο I /Ο 













Τεύχος ΑΑΠ 199/21.09.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 199/21.09.2018 



ΕΘΝΙΚΟ ΤΥΠΟΓΡΑΦΕΙΟ 


Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε _ η 
σμίκρυνση κατά ποσοστό Ο I /Ο 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Κυβικός Φύλλου : 03666 / 43819 / 1 


ΥΠΟΜΝΗΜΑ 


Ισοϋψής ανύ 0.50μ. 




κή Γρομμή 


- Οικοδομική Γραμμή 

ΟΤ Οικοδομικό Τετράγωνο 

ΚΧ Κοινόχρηστος Χώρος 

ΚΦ Κοινωφελής Χώρος 


Αρχή - τέλος πεζοδρόμου 



ΕΡΓΟΛΗΠΤΙΚΗ ΑΝΑΠΤΥΞΙΑΚΗ Α.Ε. ΌΛΥΜΠΟΣ - 


ΔΗΜΙΟΥΡΓΙΑ ΟΙΚΙΣΜΟΥ Α' ΚΑΤΟΙΚΙΑΣ 

ΣΤΗ ΘΕΣΗ ΚΑΣΙΔΕΣ ΝΙΚΑΙΑΣ ΔΗΜΟΥ ΚΙΛΕΛΕΡ ΛΑΡΙΣΑΣ 


Β' ΣΤΑΔΙΟ 


ΠΟΛΕΟΔΟΜΙΚΗ ΜΕΛΕΤΗ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΑΑΠ 199/21.09.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























